L’Agència Jove amplia l’oferta dels cursos BECAMOS
2025-07-24

Amb l’inici del mes de maig, l’Agència Jove, el servei d’atenció als joves de l’Institut Municipal de Cultura i Joventut de Burjassot (IMCJB), ha représ els cursos de formació del programa BECAMOS, una sèrie de cursos que permeten obtenir el Certificat MOS (Microsoft Office Specialist) en cadascun dels programes desenvolupats (Excel, PowerPoint i Word). Després d’haver engegat ja, en l’Oficina Campus City, els cursos d’Excel Specialist, PowerPoint i Word Specialist, ara l’Agència Jove oferta dos nous cursos més: Excel Specialist i Word Expert.

El curs d’Excel Specialist tindrà lloc del 17 al 26 de maig, els dimarts i dijous, de 12 a 13:30 h, mentre que el curs de Word Expert es desenvoluparà del 24 de maig al 7 de juny, els dimarts en horari de vesprada, de 17:30 a 19:30 h. Per a poder accedir al curs de Word Expert és requisit necessari haver obtingut una puntuació de 800 punts, com a mínim, en el curs previ de Word Specialist.

Les persones interessades a accedir a algun d’aquests dos cursos, poden matricular-se, a partir del dilluns 9 de maig, a través del web de l’IMCJB, www.imcjb.net, o en la seua seu electrònica. Els alumnes de 16 a 30 anys podran accedir als cursos de manera gratuïta mentre que, els de més de 30 anys, hauran d’abonar 12€, que corresponen al percentatge dels drets d’examen. Per a la realització del curs, els alumnes hauran d’acudir a les classes amb els seus ordinadors portàtils. En el cas dels estudiants universitaris, cadascun dels cursos està reconegut amb tres Crèdits de Lliure Elecció de la Universitat de València.

Els cursos del programa BECAMOS s’imparteixen en la Campus City, l’oficina d’informació que l’Agència Jove té en el Campus Universitari de Burjassot, situada al costat de la Biblioteca de Ciències, Eduard Boscá.